LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 207**

**2021.gada 2.jūnijā plkst.10.00**

**Videokonferences formātā**

Sēdē piedalās:

Komisijas locekļi:

**Juris Rancāns**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Vita Anda Tērauda**

**Atis Zakatistovs**

 Citas personas:

Uldis Apsītis, Pilsonības un migrācijas lietu pārvaldes priekšnieka vietnieks;

Žanna Semenjuka, Pilsonības un migrācijas lietu pārvaldes Personu datu apstrādes departamenta Elektronisko pakalpojumu administrēšanas nodaļas juriste;

Dace Bluķe, Vides aizsardzības un reģionālās attīstības ministrijas parlamentārā sekretāre;

Zanda Kalniņa-Lukaševica, Ārlietu ministrijas parlamentārā sekretāre;

Simona Krastiņa, Latvijas Republikas Tiesībsarga biroja Pilsonisko un politisko tiesību nodaļas vecākā juriste;

Mārtiņš Lode, tieslietu ministra padomnieks;

Laila Medina, Tieslietu ministrijas valsts sekretāra vietniece;

Kristīne Ķipēna, Tieslietu ministrijas Nozaru politikas departamenta Kriminālsodu izpildes politikas nodaļas vadītāja;

Laura Šileikiste, Tieslietu ministrijas Nozaru politikas departamenta Kriminālsodu izpildes politikas nodaļas juriste;

Māris Stivrenieks, Ieslodzījuma vietu pārvaldes priekšnieka vietnieks;

Solvita Anskaite, Tiesībsarga biroja Pilsonisko un politisko tiesību nodaļas juridiskā padomniece;

Inese Liepiņa, Ārlietu ministrijas Valsts protokola vadītāja vietniece;

Līvija Millere, Saeimas Juridiskā biroja vecākā juridiskā padomniece.

Darba kārtībā:

**1. Likumprojekts "**Grozījumi Fizisko personu reģistra likumā“ (1070/Lp13), 1. lasījums.

2. **Likumprojekts** “Grozījums Latvijas Sodu izpildes kodeksā” (1038/Lp13), 2. lasījums.

3. **Likumprojekts “**Grozījumi Latvijas Sodu izpildes kodeksā” (855/Lp13), 3. lasījums.

**4. Dažādi.**

Sēdi vada: J.Rancāns, komisijas priekšsēdētājs.

Sēdi protokolē: M.Veinalds, komisijas konsultants.

Sēdes veids: atklāta.

J.Rancāns atklāj sēdi. Aicina apspriest likumprojektu **"**Grozījumi Fizisko personu reģistra likumā“ (1070/Lp13) pirmajam lasījumam. Dod vārdu likumprojekta izstrādātāja pārstāvim.

U.Apsītis komentē likumprojektu. Informē par būtiskākajām paredzamajām izmaiņām likumā.

J.Rancāns dod vārdu Ārlietu ministrijas pārstāvim.

I.Liepiņa uzsver likuma nepieciešamību, norādot uz jauno ID karšu izsniegšans nepieciešamību, lai attīstītu elektronisko sistēmu.

J.Rancāns dod vārdu Tiesībsarga biroja pārstāvim.

S.Krastiņa vērš komisijas uzmanību uz reģistrā pieejamo datu uzglabāšanas ilgumu, kas rada risku no personas interešu aizsardzības viedokļa. Uzsver, ka neierobežots glabāšanas laiks nebūtu pieļaujams.

J.Rancāns dod vārdu likumprojekta autora pārstāvim.

U.Apsītis sniedz skaidrojumu attiecībā uz ierobežotas pieejamības datiem. Norāda, ka Pilsonības un migrācijas lietu pārvalde rūpīgi seko šo datu izmantošanai. Atgādina, ka ir arī citi normatīvie akti, kas regulē personas datu glabāšanas kārtību, arī glabāšanas termiņus.

S.Krastiņa uzsver, ka būtisks ir glabāšanas ilguma jautājums.

J.Rancāns vēlas zināt, vai tiek uzturēts iekšlietu ministra lūgums par likumprojekta steidzamību.

U.Apsītis apstiprina steidzamības nepieciešamību.

J.Rancāns dod vārdu Juridiskā biroja pārstāvim.

L.Millere atzīst, ka Juridiskajam birojam iebildumu nav. Lūdz noteikt priekšlikumu iesniegšanas termiņu 7.jūnijā.

J.Rancāns vaicā, vai komisijas locekļiem ir iebildumi par steidzamības noteikšanu likumprojektam.

Komisijas locekļiem iebildumu nav.

J.Rancāns aicina balsot par atbalstu likumprojektam **"**Grozījumi Fizisko personu reģistra likumā“ (1070/Lp13) pirmajā lasījumā.

Balsojuma rezultāts: par – 7 (J.Rancāns, E.Šnore, R.Bergmanis, I.Klementjevs, A.Latkovskis, V.A.Tērauda, A.Zakatistovs); pret – nav; atturas – nav.

Komisijas lēmums: atbalstīt likumprojektu **"**Grozījumi Fizisko personu reģistra likumā“ (1070/Lp13) pirmajā lasījumā; lūgt Saeimu atzīt likumprojektu **"**Grozījumi Fizisko personu reģistra likumā“ (1070/Lp13) par steidzamu; lūgt Saeimas Prezidiju likumprojekta **"**Grozījumi Fizisko personu reģistra likumā“ (1070/Lp13) izskatīšanu pirmajā lasījumā iekļaut Saeimas šā gada 3.jūnija ārkārtas sēdes darba kārtībā.

J.Rancāns aicina apspriest likumprojektu “Grozījums Latvijas Sodu izpildes kodeksā” (1038/Lp13) otrajam lasījumam. Dod vārdu Tieslietu ministrijas pārstāvim komentāram par Tieslietu ministrijas šā gada 1.jūnija vēstulē Nr.1-11/2373 izteikto ierosinājumu likumprojekta “Grozījums Latvijas Sodu izpildes kodeksā” (1038/Lp13) grozījumam. Ierosina Tieslietu ministrijas ierosinājumu iekļaut kā komisijas priekšlikumu likumprojektā “Grozījumi Latvijas Sodu izpildes kodeksā” (855/Lp13).

L.Medina sniedz skaidrojumu Tieslietu ministrijas šā gada 1.jūnija vēstulē Nr.1-11/2373 ierosinātajam problēmas risinājumam. Norāda, ka šis ierosinājums nodrošina Satversmes tiesas sprieduma izpildi tiktāl, cik ir objektīvi iespējams esošajos apstākļos. Ierosinājums ir apspriests ar Saeimas Juridisko biroju. Aicina to atbalstīt.

J.Rancāns dod vārdu Juridiskā biroja pārstāvim.

L.Millere apstiprina, ka šie jautājumi ar Tieslietu ministrijas pārstāvjiem ir apspriesti. Atzīst objektīvos šķēršļus. Lūdz skaidrojumu attiecībā uz piedāvāto 38.2 punktu.

K.Ķipēna detalizēti skaidro normas būtību. Atgādina, ka Satversmes tiesas spriedums ir tiesību avots, kas nosaka virkni tiesību jau tagad.

J.Rancāns atzīst, ka Tieslietu ministrijas šā gada 1.jūnija vēstulē Nr.1-11/2373 izteiktais ierosinājums ir labākais iespējamais risinājums. Aicina šo ierosinājumu virzīt kā Aizsardzības, iekšlietu un korupcijas novēršanas komisijas priekšlikumu likumprojektā “Grozījumi Latvijas Sodu izpildes kodeksā” (855/Lp13).

V.A.Tērauda vēlas dzirdēt tiesībsarga un Satversmes tiesas viedokļus šajā jautājumā.

J.Rancāns dod vārdu Tiesībsarga biroja pārstāvim.

S.Anskaite atgādina, ka Satversmes tiesas spriedums ir obligāti izpildāms. Izvērtējot Tieslietu ministrijas ierosinājumu, tas vērtējams atzinīgi. Risks ir saskatāms saistībā ar šāda regulējuma realizāciju praksē un laika periodu, kādā tas tiks īstenots.

L.Medina informē, ka sarunas par praktisko realizāciju jau notiek. Apliecina, ka Tiesībsarga biroja viedoklis noteikti tiks ņemts vērā.

J.Rancāns vēlas zināt, vai V.A.Tēraudai ir vēl kas piebilstams.

V.A.Tērauda lūdz balsojumu.

J.Rancāns aicina balsot par Tieslietu ministrijas šā gada 1.jūnija vēstulē Nr.1-11/2373 izteiktā ierosinājuma grozījumam likumprojektā “Grozījums Latvijas Sodu izpildes kodeksā” (1038/Lp13) virzīšanu kā Aizsardzības, iekšlietu un korupcijas novēršanas komisijas priekšlikumu grozījumam likumprojektā “Grozījumi Latvijas Sodu izpildes kodeksā” (855/Lp13).

Balsojuma rezultāts: par – 5 (J.Rancāns, E.Šnore, R.Bergmanis, I.Klementjevs, A.Latkovskis, V.A.Tērauda, A.Zakatistovs); pret – nav; atturas – 2 (V.A.Tērauda, A.Zakatistovs).

Komisijas lēmums: virzīt Tieslietu ministrijas šā gada 1.jūnija vēstulē Nr.1-11/2373 izteikto ierosinājumu grozījumam likumprojektā “Grozījums Latvijas Sodu izpildes kodeksā” (1038/Lp13) kā Aizsardzības, iekšlietu un korupcijas novēršanas komisijas priekšlikumu grozījumam likumprojektā “Grozījumi Latvijas Sodu izpildes kodeksā” (855/Lp13).

J.Rancāns aicina apspriest likumprojektu “Grozījumi Latvijas Sodu izpildes kodeksā” (855/Lp13) trešajam lasījumam. Dod vārdu pirmā priekšlikuma iesniedzēja pārstāvim.

K.Ķipēna sniedz skaidrojumu pirmajam, Tieslietu ministra iesniegtajam, priekšlikumam.

J.Rancāns aicina atbalstīt pirmo priekšlikumu.

Komisijas locekļiem iebildumu nav.

Komisijas lēmums: atbalstīt pirmo priekšlikumu.

J.Rancāns dod vārdu otrā priekšlikuma iesniedzēja pārstāvim.

K.Ķipēna sniedz skaidrojumu otrajam, Tieslietu ministra iesniegtajam, priekšlikumam.

L.Millere atzīst, ka Juridiskais birojs neiebilst šim priekšlikumam.

J.Rancāns aicina atbalstīt otro priekšlikumu.

Komisijas locekļiem iebildumu nav.

Komisijas lēmums: atbalstīt otro priekšlikumu.

J.Rancāns dod vārdu trešā priekšlikuma iesniedzēja pārstāvim.

K.Ķipēna sniedz skaidrojumu trešajam, Tieslietu ministra iesniegtajam, priekšlikumam. Norāda, ka, to sagatavojot, ņemti vērā Juridiskā biroja izteiktie iebildumi.

L.Millere pauž Juridiskā biroja atbalstu šim priekšlikumam.

J.Rancāns aicina atbalstīt trešo priekšlikumu.

Komisijas locekļiem iebildumu nav.

Komisijas lēmums: atbalstīt trešo priekšlikumu.

J.Rancāns dod vārdu ceturtā priekšlikuma iesniedzēja pārstāvim.

K.Ķipēna sniedz skaidrojumu ceturtajam, Tieslietu ministra iesniegtajam, priekšlikumam.

L.Millere pauž Juridiskā biroja atbalstu šim priekšlikumam.

J.Rancāns aicina atbalstīt ceturto priekšlikumu.

Komisijas locekļiem iebildumu nav.

Komisijas lēmums: atbalstīt ceturto priekšlikumu.

J.Rancāns dod vārdu piektā priekšlikuma iesniedzēja pārstāvim.

K.Ķipēna sniedz skaidrojumu piektajam, Tieslietu ministra iesniegtajam, priekšlikumam.

L.Millere pauž Juridiskā biroja atbalstu šim priekšlikumam.

J.Rancāns aicina atbalstīt piekto priekšlikumu.

Komisijas locekļiem iebildumu nav.

Komisijas lēmums: atbalstīt piekto priekšlikumu.

J.Rancāns atgādina, ka šajā likumprojektā saskaņā ar komisijas iepriekš pieņemto lēmumu tiks iekļauts Aizsardzības, iekšlietu un korupcijas novēršanas komisijas priekšlikums.

L.Millere ierosina apsvērt likuma spēkā stāšanās laiku nākamajā dienā pēc tā izsludināšanas.

K.Ķipēna norāda, ka šoreiz tas nav izšķiroši.

J.Rancāns aicina tomēr veidot komisijas priekšlikumu, nosakot, ka likums stājas spēkā nākamajā dienā pēc tā izsludināšanas.

Komisijas locekļiem iebildumu nav.

Komisijas lēmums: veidot atbildīgās komisijas priekšlikumu grozījumam likumprojektā “Grozījumi Latvijas Sodu izpildes kodeksā” (855/Lp13), papildinot likumprojektu ar spēkā stāšanās noteikumu, kas paredz likuma spēkā stāšanos nākamajā dienā pēc tā izsludināšanas.

J.Rancāns aicina balsot par atbalstu likumprojektam “Grozījumi Latvijas Sodu izpildes kodeksā” (855/Lp13) trešajā lasījumā.

Balsojuma rezultāts: par – 7 (J.Rancāns, E.Šnore, R.Bergmanis, I.Klementjevs, A.Latkovskis, V.A.Tērauda, A.Zakatistovs); pret – nav; atturas – nav.

Komisijas lēmums: atbalstīt likumprojektu “Grozījumi Latvijas Sodu izpildes kodeksā” (855/Lp13) trešajā lasījumā.

J.Rancāns pateicas komisijas locekļiem par produktīvu darbu un pasludina sēdi par slēgtu.

Sēde pabeigta 2021.gada 2.jūnijā plkst.10.45.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore